**Traseu Marșul pentru Basarabia**

**Platforma Unionistă Acțiunea 2012 va organiza o conferință de presă joi, 13 octombrie, la ora 09:00, în fața Primăriei Generale a Municipiului București.**

**Motivul îl reprezintă refuzul Primăriei Generale de a aproba întregul traseu al Marșului pentru Basarabia din 22 octombrie. Primăria a autorizat până în acest moment numai traseul Hanul lui Manuc - Guvern și nu acceptă sub nicio formă deplasarea celor peste 10 000 de participanți anunțați către Parlament. Reprezentanții Acțiunii 2012 vor face publice opiniile privind acest abuz al Primăriei și acțiunile următoare.**

**Este al cincilea an în care se organizează la București Marșul pentru Basarabia. Pe 27 martie, anul acesta, 50 000 de basarabeni au ieșit în stradă la Chișinău pentru a cere unirea cu România.**

**Platforma Unionistă Acțiunea 2012 13 octombrie 2016**